Avioth
Avioth  ass eng franséisch Uertschaft a Gemeng am Departement Meuse.

D'Dierfchen Avioth, net wäit vun der Abtei vun Orval, huet fréier zur Grofschaft Chiny gehéiert, déi selwer 1364 eng "Annexe" vum Herzogtum Lëtzebuerg gi war. 1659 ass Avioth, wéi déi ganz Géigend rondrëm mat Montmédy a Carignan, duerch den Traité vun de Pyrenäen u Frankräich komm.

Avioth huet eng aussergewéinlech schéi gotesch Basilika, déi an der Haaptsaach aus dem 13. a 14. Joerhonnert staamt.

Avioth war an ass eng wichteg Pilgeruertschaft (ë. a. de 16. Juli).

Fir d'Drénkwaasser gëtt Avioth vun der belscher Nopeschgemeng Meix-devant-Virton beliwwert, an zwar aus de gefaasste Quelle bei Robelmont.

Literatur 
 Armand Durlewanger, Notre-Dame d'Avioth ; Colmar-Ingersheim (Drock: S.A.E.P.), 1979; 24 Säiten, ill. (Fotoen an Zeechnungen).

Geographesches 
Avioth ass eng 60 Stroossekilometer vun der Stad Lëtzebuerg ewech.

Basilika Notre-Dame vun Avioth

Um Spaweck 

déi "offiziell Websäit vun der Gemeng, der Basilika an den Awunner" (wéi et heescht)

Gemengen am Arrondissement Verdun
Uertschaften am Arrondissement Verdun
Pilgerplazen